
Text rozhodnutia
Súd: Krajský súd Bratislava Spisová značka: 2S/127/2011 Identifikačné číslo súdneho spisu: 1011201440 Dátum vydania rozhodnutia: 31. 07. 2013 Meno a priezvisko sudcu, VSÚ: JUDr. Vlastimil Pavlikovský ECLI: ECLI:SK:KSBA:2013:1011201440.3 Uznesenie Krajský súd v Bratislave v právnej veci žalobcu: mjr. Ing. O. G., K.., bytom S. 1, XXX XX H., zastúpený: JUDr. Štefan Kseňák, advokát, Park Angelinum 4, 040 01 Košice, proti žalovanému: Ministerstvo vnútra Slovenskej republiky, Prezídium hasičského a záchranného zboru, Drieňová 22, 826 86 Bratislava 29, o preskúmanie zákonnosti rozhodnutia žalovaného č. K.-H zo dňa XX.XX.XXXX, jednohlasne, takto r o z h o d o l : H. súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou doručenou Krajskému súdu v Bratislave dňa 26.08.2011 sa žalobca domáhal preskúmania zákonnosti rozhodnutia Ministerstva vnútra Slovenskej republiky, Prezídia hasičského a záchranného zboru č. K.-H zo dňa XX.XX.XXXX, ktorým bolo potvrdené rozhodnutie riaditeľa Krajského riaditeľstva hasičského a záchranného zboru č. XX-SH/XXXX zo dňa XX.XX.XXXX vo veci služobného hodnotenia so záverom, že žalobca nie je spôsobilý vykonávať funkciu nadriadeného, ktorú v čase služobného hodnotenia vykonával. Rozhodnutím žalovaného č. K.-H zo dňa XX.XX.XXXX bola podľa § 156a ods. 1 zákona č. 315/2001 Z. z. o Hasičskom a záchrannom zbore v znení neskorších predpisov (ďalej len „zákon č. 315/2001 Z. z.“) vo veci služobného hodnotenia žalobcu nariadená obnova konania. Vzhľadom na to, že v preskúmavanej veci bolo po podaní žaloby rozhodnutie žalovaného napadnuté mimoriadnym opravným prostriedkom a tiež vzhľadom na to, že žalovaný rozhodnutím č. K.-H zo dňa XX.XX.XXXX nariadil obnovu konania, Krajský súd v Bratislave uznesením sp. zn. 2S/127/2011 zo dňa 18.07.2012 v súlade s ustanovením § 250i ods. 4 O.s.p. prerušil konanie. Žalovaný vydal podľa § 40 ods. 5 písm. c) zákona č. 315/2001 Z. z. nové služobné hodnotenie č. 71- SH/2011 zo dňa 20.12.2011, podľa ktorého žalovaný nie je spôsobilý vykonávať funkciu nadriadeného, ktorú vykonával v čase služobného hodnotenia, t. j. vedúceho oddelenia krajského riaditeľstva. Podľa § 156b ods. 2 zákona č. 315/2011 Z. z. novým rozhodnutím vo veci sa pôvodné rozhodnutie zrušuje. Podľa § 250i ods. 4 veta prvá O.s.p. ak rozhodnutie správneho orgánu bolo medzitým napadnuté protestom prokurátora, súd konanie o žalobe preruší až do jeho vybavenia; ak napadnuté rozhodnutie bolo zrušené alebo zmenené, súd konanie o žalobe zastaví. Nakoľko žalovaný vydal nové služobné hodnotenie č. 71-SH/2011 zo dňa 20.12.2011, ktorým sa v zmysle § 156b ods. 2 zákona č. 315/2011 Z. z. pôvodné služobné rozhodnutie žalovaného potvrdené žalobou napadnutým rozhodnutím č. PHZ-H zo dňa 21.07.2011 zrušilo, súd v súlade s ustanovením § 250i ods. 4 O.s.p. konanie zastavil. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené a žalovanému trovy nevznikli. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

